b'\n_START_ARTICLE_\nLuminometri\n_START_PARAGRAPH_\nLuminometri on laboratorioissa k\xc3\xa4ytett\xc3\xa4v\xc3\xa4 mittalaite, jolla voidaan mitata eritt\xc3\xa4in pieni\xc3\xa4 valom\xc3\xa4\xc3\xa4ri\xc3\xa4 reaktioista jotka tapahtuvat koeputkessa joko bioluminesenssin tai kemiluminesenssin seurauksena. Luminometri toimii siten, ett\xc3\xa4 valokvantti saa aikaan signaalin monistumisen valomonistinputkessa. Monistunut signaali rekister\xc3\xb6id\xc3\xa4\xc3\xa4n._NEWLINE_Markkinoilla on my\xc3\xb6s puolijohdetekniikkaan perustuvia valodiodiluminometreja, mitk\xc3\xa4 soveltuvat esimerkiksi hygieniatestien tekemiseen bioluminesenssiin perustuvilla ATP-testeill\xc3\xa4.'